**M e s t s k á č a s ť B r a t i s l a v a – N o v é M e s t o**

Materiál na rokovanie

Miestnej rady

Dátum 22.02.2022

**Návrh spoločnosti F-LUXUS s.r.o., Zámocká 3, Bratislava, PSČ 811 01, SR, IČO: 50450719 doručený mestskej časti Bratislava – Nové Mesto vo veci kúpy pozemku za účelom vybudovania materskej školy v mestskej časti Bratislava – Nové Mesto**

**Predkladateľ: Materiál obsahuje:**

**Ing. Ignác Olexík, PhD.**

1. Návrh uznesenia

2. Dôvodová správa

3. UPI, január 2022

4. Koordinačná situácia SO-01 a SO-02

5. Znalecký posudok Ing. Šmotláka

6. Informácia o doručených ponukách predložená MIZ 08.02.2022

prednosta miestneho úradu

**Zodpovedný:**

**JUDr. Rastislav Velček**

vedúci oddelenia právneho,

podnikateľských činnostií evidencie

súpisných čísel a správy pozemkov

**Spracovateľ:**

**JUDr. Rastislav Velček**

vedúci oddelenia právneho,

podnikateľských činností, evidencie

súpisných čísel a správy pozemkov

**na rokovanie prizvať :**

zodpovedného a spracovateľa

**N Á V R H U Z N E S E N I A:**

Miestna rada mestskej časti Bratislava – Nové Mesto odporúča

Miestnemu zastupiteľstvo mestskej časti Bratislava – Nové Mesto

**A. z o b r a ť n a  v e d o m i e**

návrh obchodnej spoločnosti F-LUXUS s.r.o., Zámocká 3, Bratislava, PSČ 811 01, SR, IČO: 50450719 (ďalej „obchodná spoločnosť“) doručený mestskej časti Bratislava – Nové Mesto vo veci kúpy pozemku za účelom vybudovania materskej školy v mestskej časti Bratislava – Nové Mesto

;a to pozemkov nachádzajúcich sa na liste vlastníctva č. 3888, katastrálne územie Vinohrady (ďalej „pozemky“),

;v navrhovanej výške 1200 Eur/m2 bez DPH (1440 Eur/m2 s DPH)

**B. z o b r a ť n a v e d o m i e**

vypracovaný znalecký posudok Ing. Antona Šmotláka, č. 1/2022, ktorý stanovil všeobecnú hodnotu pozemkov na sumu 803,95 Eur/m2

**C. ž i a d a ť**

starostu mestskej časti Bratislava – Nové Mesto, aby rokoval s obchodnou spoločnosťou o znížení kúpnej ceny za pozemky vo výške najviac 1100 Eur/m2, s tým, že mestská časť má záujem o získanie 1533 m2 pozemkov na účel vybudovania materskej školy, pričom časť pozemkov by získala mestská časť kúpou do svojho vlastníctva a časť pozemkov od obchodnej spoločnosti by získalo do svojho vlastníctva hlavné mesto SR Bratislava formou zámeny pozemkov a to by ich následne zverilo do správy mestskej časti

**D. v y z v a ť**

hlavné mesto SR Bratislavu, aby rokovala s obchodnou spoločnosťou o možnej zámene pozemkov na ulici Bárdošova - parcela registra „C“ KN č. 5982/3, záhrada o výmere 709 m2, katastrálne územie Vinohrady, ktoré sú zverené do správy mestskej časti Bratislava – Nové Mesto za časť pozemkov obchodnej spoločnosti, ktoré sú zapísané na liste vlastníctva č. 3888, na ktorých sa môže vybudovať materská škola v mestskej časti Bratislava – Nové Mesto

- s pripomienkami

- bez pripomienok

**D Ô V O D O V Á S P R Á VA :**

Mestská časť Bratislava – Nové Mesto, Junácka 1, 831 92 Bratislava na základe uznesenia miestneho zastupiteľstva č. 32/33 zo dňa 07.12.2021 zverejnila na web stránke *výzvu*

*„o hľadaní vhodných nehnuteľností (pozemkov, rodinných domov, nebytových priestorov) v mestskej časti Bratislava–Nové Mesto s cieľom zriadenia novej materskej školy, ktorá bude prevádzkovaná mestskou časťou Bratislava–Nové Mesto“.*

<https://www.banm.sk/hladame-priestor-pre-novu-skolku-verejna-vyzva-pre-vlastnikov-nehnutelnosti/>

1. V priebehu mesiaca december 2021 bol referát právny, podnikateľských činnosti, evidencie súpisných čísel a správy pozemkov oslovený spoločnosťou F-LUXUS s.r.o., Zámocká 3, Bratislava, PSČ 811 01, SR, IČO: 50450719 (ďalej „spoločnosť“) ohľadom predaja pozemkov, nachádzajúcich sa na liste vlastníctva č. 3888, katastrálne územie Vinohrady. **Mestská časť pre účely vybudovania materskej školy nepotrebuje všetky pozemky, ktoré sú zapísané na tomto liste vlastníctva, a predpokladaná potreba výmery pozemkov predstavuje 1533 m2.** Súčasťou tohto materiálu je územnoplánovacia informácia zo dňa 07.01.2022.

**Spoločnosť F-LUXUS s.r.o. upozornila, že na pozemkoch v súčasnosti plánuje výstavbu 2 bytových domov.** V prílohe prikladáme koordinačnú situáciu k „Novostavbe bytového domu SO-01, SO-02“ k projektu na vydanie územného rozhodnutia. Návrh spoločnosti spočíva v tom, že spoločnosť by zrealizovala len 1 bytový dom, konkrétny bytový dom „SO-01“, pričom mestská časť by mohla získať pozemky, na ktorých sa plánuje postaviť bytový dom „SO-02“, ktorý by sa v prípade výstavby materskej školy na týchto pozemkoch už nerealizoval. **V území by vznikla materská školy mestskej časti, namiesto 1 bytového domu, ktorý by sa nerealizoval.**

**Spoločnosti navrhla mestskej časti kúpu časti pozemkov za navrhovanú kúpnu cenu vo výške 1200 Eur/m2 bez DPH (1440 Eur/m2 s DPH).**

**Celkovo by sa jednalo o sumu vo výške 1533m2 x 1200 Eur/m2 = 1 839 600 Eur (bez DPH), t.j. 2 200 520 Eur (s DPH).**

2. Mestská časť zabezpečila v priebehu mesiaca január 2022 vypracovanie znaleckého posudku znalcom Ing. Antonom Šmotlákom, č. 1/2022, ktorý ohodnotil pozemky spoločnosti na sumu 803,95 Eur/m2. Prenásobením tejto sumy s požadovanou výmerou 1533m2 sa dopracujeme na sumu vo výške 1 232 455 Euro. Cena určená podľa znaleckého posudku sa však môže odlišovať od trhovej ceny a v danom prípade je predpoklad, že predávajúci s navrhovanou cenou nebude súhlasiť.

**Cieľom mestskej časti je dosiahnutie dohody na nižšej kúpnej cene. Návrh by predstavoval sumu nižšiu ako navrhovaných 1440 Eur/ m2 a to vo výške 1100 Eur/ m2.**

**Výsledná suma by bola vo výške 1533m2 x 1100 Eur/m2 = 1 686 300 Euro.**

3. Vzhľadom na vysokú kúpnu cenu za pozemky, na ktorých by mohla vzniknúť nová materská škola a ktorých výmera sa predpokladá v rozsahu 1533 m2 sa navrhuje nasledovné financovanie (riešenie pre získanie potrebných pozemkov):

* časť z pozemkov na výstavbu materskej školy by získala mestská časť kúpou z vlastných zdrojov (resp. úverom získaných), a
* časť pozemkov by získala mestská časť zverením pozemkov zo strany hlavného mesta SR Bratislavy, ktoré by potrebné pozemky od spoločnosti získala zámenou za svoje pozemky na ulici Bárdošova - parcela registra „C“ KN č. 5982/3, záhrada o výmere 709 m2, katastrálne územie Vinohrady (tieto pozemky sú toho času zverené do správy mestskej časti, pričom ich odhadovaná kúpna cena je vo výške 432 000 Eur).

Z tohto dôvodu je súčasne cieľom tohto materiálu obrátiť sa na hlavné mesto SR Bratislavu s možnosťou, aby sa časť pozemkov spoločnosti zamenila za pozemky hlavného mesta SR Bratislavy na ulici Bárdošova (parcela registra „C“ KN č. 5982/3, záhrada o výmere 709 m2, katastrálne územie Vinohrady). Hodnota pozemkov na Bárdošovej bola stanovená znaleckým posudkom, ktorý bol zabezpečený zo strany mestskej časti, vo výške viac nad 432 000 Eur.

**4. Ak by došlo k dohode na kúpnej cene za pozemky obchodnej spoločnosti (a jej následnej kúpe mestskou časťou) a súčasne by došlo k zámene pozemkov hlavného mesta SR Bratislavy za časť pozemkov spoločnosti, a tieto by boli zverené do správy mestskej časti, získala by mestská časť pozemky na vybudovanie materskej školy na Kramároch a zároveň by došlo k zredukovaniu developerského zámeru spoločnosti.**